- Նախ ամեն հայ մարդ պարտավոր է մտածել, որ ոչինչ չպետք է խնայի իր բանակի համար: Ի վերջո թվացյալ, փխրուն խաղաղություն է սա: Այս խաղաղությունը մեզ երբեք չպետք է հանգստության մեջ պահի: Ուզում եմ տոնի առթիվ շնորհավորանքս հղել բոլոր այն մայրերին, ովքեր սպասում ունեն, ովքեր զավակ են տվել բանակին և սպասում են նրանց վերադարձին: Դա հպարտություն է: Որդիս Մոնթե Մելքոնյանի անվան ռազմամարզական վարժարանն է ավարտել: Նրան առաջին անգամ տեսա զինվորական համազգեստով` երբ երդվում էր` ծնկի իջած: Իսկ ես արտասվում էի: